Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: A 6. Kiegészítõ kamattámogatás sorban a 12/2001. (I. 31.) Korm. rendelet 13. §-a alapján, az államtól
Paragraph Index: 742

10. Nem részvény értékpapír (tartozás) Ide tartoznak a jelentõ vállalkozás által kibocsátott hitelviszonyt megtestesítõ értékpapírok és a derivatív ügyletekkel kapcsolatosan elszámolt tartozások. A kibocsátott értékpapírt könyv szerinti értéken kell szerepeltetni a statisztikai mérlegben. Az értékpapírok állományának tulajdonosi szektorok szerinti bontása becsléssel teljeskörûsítendõ, ha a tulajdonosokról nem áll rendelkezésre közvetlen információ. A derivatív ügyletekbõl származó tartozásként csak a felügyeleti mérlegben is szereplõ kötelezettségek jelentendõk. Ide tartoznak különösen a fedezeti céllal kötött határidõs, vagy swap ügyletek miatt – az ügylet másik szereplõjét megilletõ kamatokkal, vagy egyéb ráfordításokkal szemben – elszámolt passzív idõbeli elhatárolások.

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes